google/wiki40b huggingface dataset:
So You Think You Can Dance – Scandinavia

Audition

Nedre aldersgrense er 16 år, og har ingen øvre aldersgrense. Danseren kan enten bli sendt hjem, bli sendt rett til en workshop i Oslo, eller bli sendt til koreografirunden, der dommerne senere bestemmer om de går videre til workshopen, eller sendt hjem, etter en enkel hiphopkoreografi. Deltagerne kunne kun bruke musikk fra industriens fire store musikkselskaper; Universal Music, EMI, Warner Music eller Sony BMG. Auditionene ble holdt i Oslo, København og Stockholm.

Workshop

Totalt 97 dansere ble plukket ut til å delta på workshop-uken i Oslo etter auditionrundene. Dommerne skulle plukke ut 8 dansere fra hvert land i Skandinavia, 4 kvinnelige og 4 mannlige, til å gå videre til direktesendingene, altså til sammen 24 dansere ut ifra hvordan de klarte hiphop, samba og moderne.

Finalene

Finalene startet med 24 dansere, 4 mannlige og 4 kvinnelige fra hvert land. Den første uken var det 12 av de 24 danserne som opptrådte, og velger dommerne hvem som skal danse sammen og hvilken stil de får. Så, bestemmer publikum de 3 nederste parene. Så bestemmer juryen hvilke fire dansere som skal sendes ut. Den andre uken var det de andre 12 som fremførte, og formatet var det samme. Den tredje uken var parene de samme som uke 1 og 2, og det var 16 dansere igjen. Dommerne bestemmer de to danserne som skal gå ut. Den fjerde uken var det det samme formatet som uke 3. Den femte uken, trekker danserne en partner fra en hatt, og to stiler. Nå stemmer publikum kun på enkeltdansere og 6 dansere er i faresonen. Publikum bestemmer også hvilke to dansere som går ut. Den sjette og syvende uken var det samme format. Den åttende uken var det finale, og det blir fremført fellesnumre og annet. Vinneren av konkurransen og beste move blir avslørt.
Schizonychini

Levevis

Larvene lever i ofte to år, og lever av røttene på mange ulike planter.

Utbredelse

Gruppen er mest artsrik i Afrika men forekommer også i Sørøst-Asia og Palearktis.
Finsk mesterskap i langrenn 2015

Finsk mesterskap i langrenn 2015 ble arrangert i Jämijärvi 30. januar – 1. februar i og Ruka 27. – 29. mars 2015.
Helena Bergström

Biografi

Bergström er oppvokst i en teaterfamilie. Da hun var 15 år flyttet hun som utvekslingsstudent til Mississippi i USA hvor hun bodde i ett år. Bergström gikk ut av Teaterhögskolan i Stockholm i 1988.
Bergström slo igjennom som skuespiller i 1992 i den kjente filmen Änglagård, som ble kjent i hele Norden. Utover denne filmen er hun i Norge kjent fra filmer som Änglagård – sommeren etter (1994), Jegerne (1996), Sprengeren (2001) og Heartbreak Hotel (film) (2006)
Bergström ble i 2010 tildelt medaljen Litteris et Artibus «för framstående konstnärliga insatser som skådespelerska och regissör».
Hun er gift med en britiske regissøren Colin Nutley, som forøvrig har regissert flere av de filmene hun har medvirket i.
Strømsfoss

Strømsfoss er et sted i Aremark kommune i Østfold. Det ligger ved nordenden av innsjøen Ara, og har vokst fram rundt Strømsfossen i Strømselva, som stedet har navn etter. Ved fossen ligger Strømsfoss sluser og Strømsfoss kraftverk og en mølle med museum og kunstgalleri. Stedet har dagligvareforretning, trelastlager og bensinstasjon. På begge sider av slusene ligger gjestehavner for fritidsbåter på kanalen.
Strømsfoss første mølle ble bygget av kanalbyggeren Engebret Soot, som også anla teglverk, fargeri og garveri.
Strømsfoss mølle var i drift til 1966. Den er siden blitt restaurert, og i 1995 ble den etablert som riksmuseum for møller.
Ved Strømsfoss møtes tre fylkesveier: Fv21, Fv124 og Fv861. Men også tidligere har Strømsfoss vært et knutepunkt for ferdsel i Aremark. Den viktigste ferdselsåra var Haldenkanalen med Strømsfoss sluser, som ble bygget midt på 1800-tallet. Tidligere gikk også ferdselsveien fra bygdene langs riksgrensa herfra «over fjella» til midtbygdene i fylket.
Bartremunkefly

Utseende

En middelsstor til ganske stor (vingespenn 41 – 57 mm, hunnen større enn hannen), svart og hvit sommerfugl. Den ligner ikke på noen andre nattfly som forekommer i Norge men kan kanskje forveksles med børstespinneren barskognonne (Lymantria monacha). Denne er imidlertid ikke fullt så kontrastrikt farget, med smalere mørke bånd. Hodet og forkroppen (thorax) er hvite med svarte flekker. Forvingen er hvit med svarte flekker og tverrbånd. Det er en firkantet, svart flekk ved framkanten nær roten, og vingens brede midtfelt er svart bortsett fra et par hvite flekker nær framkanten. Lenger ute i vingen er det er svært ujevnt, svart tverrbånd og noen svarte flekker ytterst langs ytterkanten. Vingefrynsene er vekselvis svarte og hvite. Bakvingen er grå med mørkere årer, vingefrynsene vekselvis hvite og grå.

Levevis

Arten er knyttet til varme furu- og blandingsskoger. Larvene utvikler seg på baret av furu (Pinus sylvestris) i august – september, og forvandler seg til pupper før de overvintrer. De voksne sommerfuglene flyr i juni – juli.

Utbredelse

Den er utbredt i Mellom-Europa og den sørlige delen av Nord-Europa, og videre østover til Korea og Japan. I Norge er den lokal og uvanlig langs kysten fra Østfold til Arendal.
Hiroshi Saeki

Japans herrelandslag

Hiroshi Saeki spilte 4 landskamper for Japans herrelandslag.
Bengt Anderberg

Litterær produksjon

(ufullstendig)
Lenvik

Natur

Senja består av høge spisse fjell og mange fjorder. Istindan 957 moh. På fastlandet er det også høge fjell. Leirtinden 1203 moh. Fastlandsdelen deles nesten i 2 av  Rossfjorden–Rossfjordvatnet, som løper parallelt med Gisundet. Rossfjordvassdraget er varig vernet. Flere våtmarksområder på Senja er foreslått fredet pga. fuglelivet.

Bosetning

Folketallet har stort sett vekst siden krigen og Lenvik er den tredje folkerikeste kommunen i Troms. Det meste av bosetningen er konsentrert rundt administrasjonssenteret Finnsnes, og rett over sundet ligger tettstedet Silsand. Det er bruforbindelse mellom Finnsnes og Silsand. Så finnes det en rekke mindre tettsteder, ikke minst på yttersiden av Senja.

Næringsliv

Finnsnes har utviklet seg til å bli et regionsenter for Midt-Troms, ikke minst pga. kommunikasjonene. De tjenesteytende næringene er blitt dominerende. Primærnæringene er blitt  redusert i kommunen som helhet. Men hvis man ser bort fra de største tettstedene, så er jordbruk, og særlig fiske, fortsatt de viktigste næringene. Jordbruket er blant de bedre i Troms og baseres blant annet på husdyrhold med melke- og kjøttproduksjon. 
På Senja finnes det mange fiskevær, så her har altså fisket en meget viktig rolle for innbyggerne fortsatt. Fiskeflåten består av både små og store båter. De små driver da fiske i nærområdet, og så finnes det trålere som også kan drive fiske i fjernere farvann. De viktigste fiskene er torsk og sei, men også reker er viktig. På flere plasser i kommunen finnes bedrifter innen fiskeriindustrien, og det finnes også flere mekaniske verksteder.
I Lenvik er det også etablert noen anlegg innen havbruk. Næringsmiddelindustrien, med 42 % av industriens sysselsetting (2003), er den viktigste industribransjen. Jern- og metallindustrien, som har 23 % av industriens sysselsetting, domineres av Finnfjord Smelteverk.
I Finnsnes kommer dagsavisen Troms Folkeblad ut. Finnsnes er også et betydelig handelssentrum for innbyggerne i kommunen.

Samferdsel

Hva gjelder samferdsel så er Finnsnes et kommunikasjonssentrum. Gisundbrua (1145m,) knytter fastlandet sammen med Senja. Fv. 86 går fra Finnsnes og mot Sørreisa og videre til Bardufoss, E6. Fv. 855 går fra Finnfjordbotn til Buktamo ved E 6. Fylkesvei 861 fra SILSAND til Gibostad, Botnhamn og Senjahopen.Finnsnes har hurtigruteanløp og hurtigbåtforbindelse, bl.a. til Harstad og Tromsø.Hurtigbåtforbindelse til Tromsø fra Lysnes og Tennskjer.

Delområder

Lenvik kommune er delt inn i følgende 6 delområder, med til sammen 39 grunnkretser, (innbyggertall 2014):

Kultur

Ved Lenvik bygdemuseum, på Bjorelvnes, leier man ut nordlandsbåter og rorbuer.Kommunens tusenårssted er Finnsnesvannet og Arvid Hanssens plass. Arvid Hanssens plass er et lite torg foran kulturhuset. Kommunen plantet ingen tusenårstrær.
Leucomonia bethia

Utseende

En stor (vingespenn ca. 100 millimeter) og kraftig, lysgrå svermer. Kroppen og forvingen er lysgrå, forvingen har en svart strek. Bakvingen er gråsvart bortsett fra en lys innerkant.

Levevis

Larvene lever på slekten Clerodendron (leppeblomstfamilien).

Utbredelse

Arten er kjent fra Queensland og New South Wales i Australia.
Lasarettmoen

Lasarettmoen (Ortslazarett Skoganvarre) ligger 2 km ovenfor Skoganvarre mot Karasjok. Området, som i dag er et frilufts-museum og en del av Fotefar mot nord, ligger på vestsiden av elva. 
Fra parkeringsplassen ved E6 følger man en sti før man går over en hengebro inn til lasarettet. Her kan du se ruinene etter et av de største lasaretter Wehrmacht hadde i Finnmark. Anlegget var ikke fullført da tyskerne trakk seg tilbake fra Finnmark høsten 1944. De satte da fyr på, og sprengte anlegget. Området ligger urørt slik det ble forlatt og ruinene etter brakkene, rester av senger, ovner, rør og bygningsdeler er fremdeles synlig. De tyske legene ved lasarettet behandlet sårede soldater, men også lokalbefolkningen fikk behandling ved lasarettet. Informasjonsskilt er plassert ved parkeringsplass ved E6. Guidede turer kan bestilles via RiddoDuottarMuseat. Inne på området vil det komme ny, oppdatert, skilting i løpet av 2018. Du finner også utstillingen "Spor etter krig" i den gamle skolen i bygda Skoganvarre hvor RiddoDuottarMuseat Porsanger Museum holder hus. Utstillingen er satt opp av Porsanger museum i samarbeid med Porsanger historielag og ble åpnet sommeren 2016.
Eodorcadion

Utseende

Dorcadiini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige. Hos slekten Eodorcadion har de fleste av artene hvite striper på dekkvingene.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene finnes helst i tørre områder. Denne slekten er utbredt i den østlige delen av Palearktis (Asia nord for Himalaya).
Steatoda bipunctata

Utseende

Steatoda bipunctata  er en mellomstor edderkopp, 4-5 mm lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er brunlig, oval, litt flat og forholdsvis liten. Bakkroppen er hos hunnen stor og kuleformet. Den er mørk brun hos begge kjønn, midt oppå er den lysere, samt at den har en markert lys stripe i fremkanten. På det bakerste beinparets ytterste ledd, har de en fin kam av korte børster, derav familiens norske navn. 
Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Steatoda bipunctata lever litt skjult om dagen, og er aktiv om natten. Den oppholder seg i hulrom og skyggefulle steder, gjerne på eller i bygninger. Den bygger ureglemessige fangstnett, med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk.

Utbredelse

Steatoda bipunctata er utbredt i Europa, hvor den finnes i de fleste land, også i Norge.
Ben 10: Omnitrixens Hemmelighet

Ben 10: Omnitrixens Hemmelighet (Originaltittel: Ben 10: Secret of the Omnitrix) er en amerikansk animasjonsfilm fra 2007 basert på den animerte TV-serien Ben 10 fra Cartoon Network. Den ble første gang sendt i USA 10. august 2007. I Norge ble den først sendt 17. mars 2008. Den ble gitt ut på DVD i Norge 16. november 2009. Denne filmen er i mellom sesong 3 og 4 og er skrevet av Thomas Pugsley og Greg Klein.

Handling

Ben klarer ved et uhell å sette Omnitrixen på Selvødeleggelsesmodus og den vil ødelegge universet vis den ødelegges. Tetrax og vennen hans Gluto tar med Ben og Gwen ut i verdensrommet for å finne Omnitrixens skaper Azmuth for få deaktivert Omnitrixens Selvødeleggelsesmodus.
Scud

Scud er et populært navn på taktiske ballistiske missiler produsert av Sovjetunionen under den kalde krigen og som ble eksportert til flere andre land, blant annet Irak. Navnet skriver seg tilbake til NATO-kallenavnet på SS-1 Scud, men ble senere brukt av media også om andre sovjetiske ballistiske missiler og kopier av disse.
Scudmissilet ble spesielt kjent for verden under Gulfkrigen (1991). Under krigen brukte Saddam Hussein Scudmissiler til å beskyte Israel, i håp om at de skulle bli med i krigen slik at koalisjonen som USA hadde bygget opp ville slå sprekker. For å motvirke dette utplaserte USA patriotmissiler i Israel, for å skyte ned innkommende Scudmissiler.
Biomolekyl

Biomolekyl er et molekyl som forekommer naturlig i levende organismer og har biologisk betydning. Mange biomolekyler er makromolekyler, for eksempel proteiner, kullhydrater, polysykliske biopolymerer, lipider og nukleinsyrer.
Biomolekyler består hovedsakelig av karbon og hydrogen samt nitrogen, oksygen, fosfor og svovel. Andre grunnstoffer tidvis også til stede, men langt mindre hyppig. Alle kjente former for liv er utelukkende sammensatt av biomolekyler. Eksempelvis består menneskers hår hovedsakelig av keratin, en proteinpolymer bygget av aminosyrer.
Mahjong

Spillets forløp

De fire spillerne starter med å blande alle brikkene med baksiden opp (det gir en støyende lyd som kinesere kaller spurvenes kvitring og assosierer med spillets navn (folkeetymologi)). Så bygges en kvadratisk mur av brikkene, hvor hver side er 17 eller 18 brikker bred og to lag høy.
Spilleren som er gir i første runde (østavindens runde) kalles øst. Spilleren til høyre for ham kalles sør, neste til høyre vest, og den fjerde spilleren kalles nord. Legg merke til at spillernes innbyrdes plassering på denne måten er speilvendt i forhold til hva man ville forvente ut fra himmelretningene! Øst avgjør med terningeslag hvor muren skal brytes. Fra det aktuelle sted trekker spillerne etter tur en hånd bestående av 13 brikker inn; øst (starteren) trekker imidlertid 14 brikker.
En hånd består alltid av 13 brikker (men 14 når man har tur eller har vunnet).
Det egentlige spill kan nå begynne. Initiativet går på tur mot uret. I hver tur trekker spilleren en brikke fra muren av brikker der ennå ikke har vært i bruk, og kaster deretter en brikke bort.
Hvis den brikken man trekker, er en blomst eller en årstid, legges den straks til side (for å gi poeng til sist hvis man vinner hånden), og en erstatningsbrikke trekkes (fra bakenden av muren).
Formålet er å samle en hånd hvor alle brikker passer sammen i spesielle kombinasjoner (sett).

Åpne sett og skjulte sett

En åpen chow, en åpen pung eller en åpen kong er et sett som spilleren har fullført ved å kreve en annen spillers forkastede brikke. Et slikt sett ligger synlig fremme på bordet. De åpne settene er "låst" og kan ikke senere endres eller annulleres av spilleren.
En skjult chow, en skjult pung eller en skjult kong er et sett som spilleren selv har trukket alle brikkene til, uten hjelp fra andre. En skjult chow eller en skjult pung skal ikke erklæres. Spilleren beholder brikkene på hånden, og de andre spillere kan ikke vite at settene er fullført. Spilleren kan senere gi opp disse skjulte settene for å bruke brikkene på en annen måte. Likevel skal en skjult kong erklæres; det skyldes at spilleren har bruk for sin ekstrabrikke fordi kong-settet består av fire i stedet for tre brikker.

Påkrevde ferdigheter

Viktige evner i mahjong er mønstergjenkjennelse og intuisjon for sannsynligheter. Bløff spiller også en viss rolle for erfarne spillere.
Selv om det inngår tilfeldigheter i spillet (brikkene blandes tilfeldig), er det på ingen måte snakk om et hasardspill: Dyktige spillere klarer seg bedre enn dårlige i det lange løp.

Symbolikk og folketro

Mye symbolikk og folketro er forbundet med de forskjellige elementene i spillet, særlig i Asia.
Kakumia

Utseende

Små, brune sommerfugler. Oversiden er mørkbrun bortsett fra den fremre delen av bakvingen som er oransje. Undersiden er lysere brun.

Levevis

Larvene lever trolig av blågrønnbakterier, alger, lav og annet organisk materiale som de skraper av trestammer.
De lever på trær som er kolonisert av maur, som steller og verner larvene, og til gjengjeld får drikke sukkerholdig væske som larvene skiller ut.
Disse sommerfuglene lever i skog, særlig tropisk regnskog.

Utbredelse

Slekten er utbredt i Vest- og Sentral-Afrika.
Nicolai Frederik Reichwein

Karriere

Han var sønn av kaptein Frederik Christian Reichwein til Næs (ca. 1660-1730) og Else Cathrine Andersdatter Bildt (d. før 1709). Han begynte sin karriere som sersjant ved Frederik Christopher de Cicignons infanteriregiment. 1716 ble han fenrik, samme år sekondløytnant, 1723 ved Grenaderkorpset, 1728 premierløytnant, 1734 karakterisert kaptein ved Drabantgarden, samme år virkelig kaptein ved Grenaderkorpset, 1738 karakterisert major, 1744 premiermajor, samme år karakterisert oberst, 1748 sjef for 1. akershusiske nasjonale infanteriregiment, 1754 for et gevorbent regiment og i 1755 generalmajor. I 1758 ved Nordenfjeldske gevorbne regiment.
Han døde den 14. oktober 1761 i Itzehoe i Holsten, og ble bisatt ti dager senere samme sted.
Muzeum Sztuki w Łodzi

Muzeum Sztuki w Łodzi (Kunstmuseet i łódź) er et museum for moderne- og samtidskunst i den polske byen Łódź.
Museet ble etablert i 1930, åpnet i 1931 og regner seg selv for å være at verdens eldste museer for moderne kunst. I 1948 flyttet museet fra den gamle plasseringen på Plac Wolności i Izrael K. Poznańskipalasset i Ulica Więckowskiego. I 1950 ble museet nasjonalisert, og fikk sitt nåværende navn.

Samlinger

Museet er kjent for sin samling av moderne kunst fra perioden 1929 til 1932, representert av blant andre a.r.-gruppen Władysław Strzemiński, Katarzyna Kobro, Henrik Stażewski, Jan Brzękowski og Julian Przyboś.
Skatol

Smakstilsetning i sigaretter

I en rapport fra 1994 publisert av fem av de største tobakksselskapene, er skatol et av 599 tilsetningsstoffer i sigaretter, som et smakstilsetningsstoff.
Andøya

Andøya er en øy nært Sørpolen og de har en flyplass

Tidligere kommunenavn

Den gamle kommunen, som het Dverberg, ble delt i tre den 1. januar 1924 (Andenes, Dverberg og Bjørnskinn), og slått sammen igjen 1. januar 1964 under navnet Andøy kommune.
St. Olav tidsskrift

St. Olav tidsskrift var et abonnementsbasert tidsskrift som ble utgitt av Oslo katolske bispedømme. Bladet ble grunnlagt i 1889 og utkom til å begynne med ukentlig, siden ti ganger i året. Bladets formål var å gå i dybden «i tidens aktuelle spørsmål» med utgangspunkt i Den katolske kirkes ståsted, men var også åpent for dialog og debatt. 
Blant redaktørene som preget bladet i tiden etter den andre verdenskrig var Hallvard Rieber-Mohn, Erik Gunnes, Åge Rønning, Arne Fjeld, Else-Britt Nilsen og Unni Klepper Joynt.
Med virkning fra 1. januar 2010 ble tidsskriftet slått sammen med kirkebladet Broen til St. Olav – katolsk kirkeblad.  Fra høsten 2017 er Hans Rossiné og Nils Heyerdahl redaktører. Bladet kommer nå med fire numre i året og sendes gratis til alle som registrerer seg som abonnent.
Statsgjeld

Statsgjeld, også kalt suveren gjeld, er offentlig gjeld tatt opp av staten. Staten låner ved å opprette gjeldsbrev kalt statsobligasjoner (løpetid over 1 år) og statskasseveksler (løpetid under 1 år) som i hovedsak kjøpes av banker. Den norske stats gjeld var 4. kvartal 2017 på 522 milliarder kr. Budsjetterte renteutgifter på statsgjelden for 2018 er 8,9 milliarder kr.
Statslån som på grunn av dets bakgrunn ikke burde være lovlig eller forpliktende for etterfølgende regjeringer, betegnes som odiøs gjeld i folkeretten.

Utenlandsgjeld

Internasjonal handel, spesielt oljehandelen, foregår hovedsakelig i amerikanske dollar. Dersom et land ønsker å kjøpe olje fra for eksempel Irak må de først skaffe til veie amerikanske dollar. Disse kan kjøpes på valutamarkedet eller lånes.
Lån fra IMF eller Verdensbanken er i amerikanske dollar. Mange tidligere europeiske kolonier spesielt i Afrika som fikk lån fra disse da de fikk sin selvstendighet har derfor (ofte stor) utenlandsgjeld.
Utenlandsgjeld skiller seg betydelig fra innenlandsgjeld fordi betjening av utenlandsgjeld påvirker verdien av landets egen valuta. For å betale renter og avdrag må landet først skaffe til veie den utenlandske valutaen ved å selge sin egen valuta på valutamarkedet. Salg av en valuta minker verdien som igjen skaper inflasjon. Land med enorm utenlandsgjeld er tvunget til tilsvarende enormt salg av egen valuta og resultatet har ofte blitt hyperinflasjon. Kjente eksempler er Weimarrepublikken og Zimbabwe.
Fabrique Nationale d’Herstal

Biler

Det er mindre kjent at FN også produserte sykler, motorsykler og til og med biler.  Den første prototypen ble ferdigstilt i 1899.  Den første modellen ble produsert i 100 eksemplarer og hadde en tverrstilt tosylindret motor med 796 cc og 3,5 hestekrefter.  Den hadde to gir forover og et bakover.  Selv om FNs bilproduksjon i og for seg var en suksess, så ble de overskygget av Minerva, en annen belgisk bilprodusent.  Da amerikanske biler kom på markedet fra 1920-tallet og 1930-tallet så la fabrikken ned produksjonen.
Museet Autoworld i Brussel har FN-biler på utstilling.
TIE-fighter

TIE-fighter er en fiktiv klasse jager-romskip i Star Wars-universet.
Skipet er drevet av to ionemotorer, derav akronymet TIE (twin ion engines). TIE-fighters er raske og pålitelige romskip produsert av Sienar Fleet Systems for det galaktiske imperiet. Det finnes flere versjoner av TIE-fighters. Den standardiserte versjonen går under navnet TIE-fighter, mens de spesialiserte versjonene er TIE-Advanced, TIE-shuttle, TIE-bombers og TIE-interceptor. I Star Wars: The Force Awakens har TIE-fighterne under First Order blitt videreutviklet til å være to settet, med en som er bakvendt og styrer beskytningen.
TIE-fighters dukker opp i filmene Et nytt håp (1977), Imperiet slår tilbake (1980), Jediridderen vender tilbake (1983) og The Force Awakens (2015), så vell som i det ekspanderte universet.
Chiles flagg

Chiles flagg er delt i hvitt over rødt og har en blå kanton med en hvit femtakket stjerne. Flagget er i størrelsesforholdet 2:3. Det benyttes i uforandret form i alle funksjoner som nasjonalflagg, handelsflagg, statsflagg og orlogsflagg.
Rødt står for frihetskampen, blått for himmelen og hvitt for snøen i Andesfjellene. Den hvite stjernen i det blå feltet viser at Chile er en enhetsstat.
Flagget har vært Chiles nasjonalflagg siden 18. oktober 1817. Det ble benyttet ved uavhengighetserklæringen av 1817. José Ignacio Zenteno, forsvarsminister under Bernardo O'Higgins krediteres for iden bak flagget, mens Antonio regnes som den som har tegnet det. Andre tillegger æren for å ha tegnet flagget til Gregorio de Andía y Varela. Flaggets enkelte bestanddeler ble spesifisert i 1854, mens stjernens størrelse ble fastsatt i 1922.
Før Chiles nåværende flagg ble tatt i bruk, ble det benyttet to vannrett stripede trikolorer. Først et flagg i blått, hvitt og gult fra 1810 til 1814, deretter et flagg i blått, hvitt og rødt fram til 1816.

Orlogsgjøs

Orlogsgjøsen som benyttes av skip i Chiles sjøforsvar er en blå duk med en enkelt hvit stjerne.

Presidentflagg

Presidentflagget har riksvåpenet i midten. Det sentrale motiver i riksvåpenet er et skjold, delt i blått over rødt og med en hvit stjerne i midten. Skjoldet er flankert av en andeshjort og en kondor. Mottoet lyder «Por la razón o la fuerza».
Judge Francis Carr-demningen

Judge Francis Carr-demningen er en demning med vannkraftverk (tradisjonelt elvekraftverk) i Shasta County, i delstaten California i USA. Anlegget ligger ved en sideelv til Sacramento River. Kraftverket har en installert produksjonskapasitet på 154 MW, fordelt på to turbiner.